Montevideo
Montevideo on Uruguayn suurin kaupunki ja pääkaupunki. Se sijaitsee maan etelärannikolla Río de la Platan rannalla. Vuonna 2006 amerikkalainen konsulttiyhtiö Mercer Human Resource Consulting luokitteli Montevideon elämänlaadun parhaaksi Latinalaisen Amerikan kaupunkien kesken. Montevideossa asuu lähes puolet Uruguayn väestöstä.
Jalkapallon maailmanmestaruuskilpailut 1930
Uruguay oli 1920- ja 1930-lukujen taitteessa maailman johtava jalkapallomaa. Ennen maailmanmestaruutta se oli osoittanut voimansa voittamalla olympiakultaa Euroopassa 1924 ja 1928. Seuraavan kerran Uruguay osallistui MM-turnaukseen vasta 20 vuotta myöhemmin, vuoden 1950 Brasilian kisoissa – silloinkin tuloksena oli maailmanmestaruus.